Mușchiul extensor scurt al policelui
Mușchiul extensor scurt al policelui sau mușchiul scurt extensor al policelui (Musculus extensor pollicis brevis) este un mușchi lung, așezat în jumătate distală a feței posterioare a antebrațului, spre partea laterală a lui. Este situat în planul al doilea al mușchilor posteriori ai antebrațului, medial de mușchiul abductor lung al policelui.

Inserții 
Proximal are originea pe fața posterioară a radiusului (1/3 mijlocie, distal de originea mușchiului abductor lung al policelui) și pe fața posterioară a membranei interosoase corespunzătoare a antebrațului.

Are aceeași același traiect cu mușchiul abductor lung al policelui, de care este alipit în partea proximală. Mușchiul se îndreaptă oblic în jos și lateral; se continuă printr-un tendon ce trece prin șanțul de pe fața laterală a extremității distale a radiusului împreună cu tendonul mușchiul abductor lung al policelui (Musculus abductor pollicis longus). Tendoanele acestor doi mușchi trec în continuare sub retinaculul extensorilor și sunt înconjurate de teaca tendoanelor lungului abductor și scurtului extensor ale policelui (Vagina tendinum musculorum abductoris longi et extensoris brevis pollicis).

Tendonul mușchiului extensor scurt al policelui se inseră distal pe fața posterioară a bazei falangei proximale a policelui.

Raporturi 
Prezintă aceleași raporturi cu mușchiul abductor lung al policelui. Tendoanele ambilor mușchi formează împreună relieful ce delimitează lateral tabachera anatomică.

Acțiune 
Este extensor al falangei proximale a policelui și abductor al policelui în articulația metacarpofalangiană și un slab adductor al mâinii.

Inervația 
Inervația este dată de nervul interosos posterior (Nervus interosseus antebrachii posterior), ramură a nervului radial (neuromer C6-C8).

Vascularizația 
Vascularizația este asigurată de artera interosoasă posterioară (Arteria interossea posterior)

Bibliografie 
 Victor Papilian, Tratat elementar de anatomie descriptivă și topografică (cu aplicațiuni medico-chirurgicale), Ediția III-a, Vol. I. Generalități, osteologie, artrologie, miologie. Sibiu, editura "Dacia Traiana" S. A. 1942  
 Victor Papilian, Anatomia omului, Volumul I – Aparatul locomotor, Ediția a XI-a, revizuită integral de prof. univ. dr. Ion Albu, Editura ALL, 2006  
 Z. Iagnov, E. Repciuc, I. G. Russu, Anatomia omului. Aparatul locomotor, Editura Medicală, București, 1962  
 Viorel Ranga, Anatomia omului, vol. 2 - Membrele, Editura CERMA, 2002
 Mihail Ștefaneț, Anatomia omului. Volumul I, Chișinău, Centrul Editorial-Poligrafic Medicina, 2007

Mușchii membrului superior
Sistemul muscular
Mușchiul extensor scurt al policelui sau mușchiul scurt extensor al policelui ( Musculus extensor pollicis brevis ) este un mușchi lung , așezat în jumătate distală a feței posterioare a antebrațului , spre partea laterală a lui . Este situat în planul al doilea al mușchilor posteriori ai antebrațului , medial de mușchiul abductor lung al policelui . Inserții Proximal are originea pe fața posterioară a radiusului3 mijlocie , distal de originea mușchiului abductor lung al policelui ) și pe fața posterioară a membranei interosoase corespunzătoare a antebrațului . Are aceeași același traiect cu mușchiul abductor lung al policelui , de care este alipit în partea proximală . Mușchiul se îndreaptă oblic în jos și lateral ; se continuă printr- un tendon ce trece prin șanțul de pe fața laterală a extremității distale a radiusului împreună cu tendonul mușchiul abductor lung al policelui ( Musculus abductor pollicis longus ) . Tendoanele acestor doi mușchi trec în continuare sub retinaculul extensorilor și sunt înconjurate de teaca tendoanelor lungului abductor și scurtului extensor ale policelui ( Vagina tendinum musculorum abductoris longi et extensoris brevis pollicis ) . Tendonul mușchiului extensor scurt al policelui se inseră distal pe fața posterioară a bazei falangei proximale a policelui . Raporturi Prezintă aceleași raporturi cu mușchiul abductor lung al policelui . Tendoanele ambilor mușchi formează împreună relieful ce delimitează lateral tabachera anatomică . Acțiune Este extensor al falangei proximale a policelui și abductor al policelui în articulația metacarpofalangiană și un slab adductor al mâinii . Inervația Inervația este dată de nervul interosos posterior ( Nervus interosseus antebrachii posterior ) , ramură a nervului radial ( neuromer C6-C8 ) . Vascularizația Vascularizația este asigurată de artera interosoasă posterioară ( Arteria interossea posterior ) Bibliografie Victor Papilian , Tratat elementar de anatomie descriptivă și topografică ( cu aplicațiuni medico-chirurgicale ) , Ediția III -a , Vol . I. Generalități , osteologie , artrologie , miologie . Sibiu , editura " Dacia Traiana " S. A. Victor Papilian , Anatomia omului , Volumul I – Aparatul locomotor , Ediția a XI -a , revizuită integral de prof. univ. dr. Ion Albu , Editura ALL , Z. Iagnov , E. Repciuc , I. G. Russu , Anatomia omului . Aparatul locomotor , Editura Medicală , București , Viorel Ranga , Anatomia omului , vol.- Membrele , Editura CERMA , Mihail Ștefaneț , Anatomia omului . Volumul I , Chișinău , Centrul Editorial-Poligrafic Medicina , Mușchii membrului superior Sistemul muscular